Nogle måneder efter afgørelsen i Thorning-parrets skattesag i 2010, forlod Mette Thorn jobbet som pressechef i Skatteministeriet - men først slettede hun alle mail i sin mailboks.

Det fremgår af en aktindsigt, som dagbladet Politiken har fået.

Mette Thorn var en af Troels Lund Poulsens (V) nærmeste medarbejdere, der fulgte med ham fra Miljøministeriet, hvor hun også var pressechef, til Skatteministeriet.

Ingen kommentar

Skatteministeriet oplyser til Politiken, at 'Mailboksen er tom', og at det ikke er muligt at genskabe de slettede mail.

Mette Thorn har ikke ønsket at kommentere sagen.

Efter en pause - grundet det meget omtalte anonyme brev til Skattesagskommissionen - genoptages afhøringerne i dag. Den næstsidste afhøringsdag i rækken, før kommissionen skal skrive sin beretning.

Mette Thorn har endnu ikke været indkaldt. Og det undrer flere kilder undrer sig over.

Skattesagskommissionen har været opmærksom på pressemedarbejdernes rolle i forløbet, men, siger kommissionens formand, Lars E. Andersen, til Politiken:

- Vi valgte at se bort fra dem som vidner.